作者:張可久
標題:中呂・朝天子道院中碧桃
內容:翠蛾恨誰？青鸞信遲，題詩記清明日。淚彈紅雨笑鄰姬，同立蒼苔地。萼綠仙人，玄都觀裡，怪劉郎不記得。今春又歸，花能幾回？且自吹笙醉。訪九皋使君槿籬，傍水，樓與青山對。一庭香雪糝荼コ，松下溪童睡。淨地留題，柴門還閉，籠開鶴自飛。看梅，未回，多管向西湖醉。春思菱花破兩邊，瑤琴斷四弦，恩又翻成怨。黃雲孤雁褪花鈿，羞掩雙鸞扇。歸燕年年，離恨綿綿，又西湖拜掃天。寺前，上船，試照我傷春面。